31974R0668
L 085/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 668/74 НА СЪВЕТА
от 28 март 1974 година
за изменение на Регламент (ЕИО) № 922/72 за определяне на общите правила за предоставяне на помощ за копринени буби
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 845/72 на Съвета от 24 април 1972 г. относно специалните мерки за подпомагане на отглеждането на копринени буби (1) и по-специално член 2, параграф 4 от него,
като взе предвид предложението на Комисията,
като има предвид, че с Регламент (ЕИО) № 922/72 (2), изменен с Регламент (ЕИО) № 884/73 (3), Съветът определя общите правила за предоставяне на помощ за копринените буби за 1972-1973 и 1973-1974 години на отглеждане; като има предвид, че опитът е показал, че въпросният регламент следва да продължи да се прилага и за следващите години на отглеждане на копринени буби,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕИО) № 922/72 думите „за 1972-1973 и 1973-1974 години на отглеждане“ се заличават.
Член 2
Настоящият регламент се прилага от 1 април 1974 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 март 1974 година.